ट्वीट कर गंजेड़ी-चरसी कहा था; वारंट आने पर लॉयर बोले- KRK कैंसर से जूझ रहे हैं
Indore District Court has issued an arrest warrant against film critic  Kamaal R Khan aka KRK for defamation case filed by actor Manoj Bajpayee. इंदौर की जिला कोर्ट ने कॉन्ट्रोवर्सियल फिल्म क्रिटिक कमाल राशिद खान उर्फ ​​केआरके के खिलाफ गिरफ्तारी वारंट जारी किया है
इंदौर की जिला कोर्ट ने कंट्रोवर्शियल फिल्म क्रिटिक कमाल राशिद खान उर्फ केआरके के खिलाफ गिरफ्तारी वारंट जारी किया है। कोर्ट ने केआरके को एक्टर मनोज बाजपेयी के दायर किए गए मानहानि के मामले में गिरफ्तारी वारंट जारी किया है।
दरअसल 2021 में केआरके ने अपने कुछ ट्वीट में मनोज बाजपेयी को ड्रग एडिक्ट कहा था। मनोज ने इसके खिलाफ शिकायत दर्ज कराई थी। अब कोर्ट ने केआरके को 10 मई तक हाजिर होने का निर्देश दिया है।
केआरके ने मनोज को चरसी और गंजेड़ी कहा था
दरअसल 2021 में 'केआरके बॉक्स ऑफिस' के नाम से ट्विटर हैंडल ने मनोज बाजपेयी के खिलाफ दो ट्वीट किए गए थे। इन दोनों ट्वीट में मनोज को चरसी और गंजेड़ी कहा गया था। तब मनोज ने इंदौर में इसके खिलाफ शिकायत दर्ज कराई थी।
अब मनोज के वकील परेश जोशी ने बताया कि दोनों पक्षों को सुनने के बाद प्रथम श्रेणी न्यायिक मजिस्ट्रेट (जेएमएफसी) ने केआरके के खिलाफ गुरुवार को गिरफ्तारी वारंट जारी कर दिया है।
जानबूझ कर कोर्ट के सामने नहीं आ रहे केआरके..
इस मामले में मनोज बाजपेयी की तरफ से कहा गया है कि केआरके को इस मामले की पूरी जानकारी है। इसके बावजूद वो अब तक कोर्ट में पेश नहीं हो सके हैं।
उधर, केआरके की तरफ से मजिस्ट्रेट के सामने कहा गया कि उन्होंने इस मामले में मध्य प्रदेश हाईकोर्ट में एक याचिका दायर की है, और उन्हें पूरी उम्मीद है कि हाईकोर्ट, लोवर कोर्ट में दाखिल इस याचिका को स्थगित कर देगी।
'केआरके को कैंसर है, इसलिए रियायत मिलनी चाहिए'
केआरके की तरफ से मजिस्ट्रेट के सामने ये भी कहा गया है कि वो कैंसर से जूझ रहे हैं, इसलिए उन्हें इस मामले में थोड़ी रियायत दी जाए। जाहिर है कि केआरके ने मनोज के मानहानि वाले मामले को रद्द करने के लिए मध्य प्रदेश हाईकोर्ट में याचिका दायर की थी लेकिन 13 दिसंबर, 2022 को कोर्ट ने वो याचिका खारिज कर दी।
'मनोज के खिलाफ ट्वीट किसी और ने किए'
जब हाईकोर्ट में इस मामले में बहस चल रही थी तो केआरके के वकील ने मनोज के आरोपों का जवाब दिया था। उन्होंने कहा कि केआरके का ट्विटर हैंडल 'केआरके बॉक्स आफिस' को 22 अक्टूबर, 2020 को सलीम अहमद नाम के एक शख्स को बेच दिया गया था। केआरके की तरफ से कहा गया कि जो भी ट्वीट किए गए, उससे केआरके का कोई लेना देना नहीं है।
6 महीने पहले जेल जाकर आ चुके हैं केआरके
केआरके और विवादों का काफी पुराना नाता है। वो आए दिन अपने बयानों और सोशल मीडिया पोस्ट की वजह से कॉन्ट्रोवर्सी में रहते हैं। पिछले साल केआरके को उनके 2020 में किए एक कंट्रोवर्शियल ट्वीट की वजह से गिरफ्तार किया गया था। उस ट्वीट में केआरके ने दिवंगत अभिनेता इरफान खान और ऋषि कपूर के खिलाफ कथित रूप से अपमानजनक शब्दों का इस्तेमाल किया था।
इसके अलावा उनके खिलाफ एक एक्ट्रेस ने छेड़छाड़ का भी मुकदमा दर्ज कराया था। बाद में इन दोनों मामलों में उन्हें 15 हजार रुपए के निजी बॉन्ड पर जमानत मिल गई।
इससे जुड़ी ये खबर भी पढ़ें
जेल में 10 दिन में गई केआरके की 20% याददाश्त:बोले- मैं मर जाऊं तो याद रखना कि ऐसा ही सुशांत के साथ भी किया गया था
हाल ही में जेल से बाहर निकले फिल्म क्रिटिक कमाल आर खान (KRK) एक बार फिर सुर्खियों में हैं। अपने ट्वीट के जरिए हमेशा अलग- अलग कंट्रोवर्सी क्रिएट करने वाले केआरके ने इस बार कुछ चौंकाना वाला दावा किया है। केआरके की मानें तो 10 दिनों तक जेल में रहने से उनकी 20% याददाश्त खो चुकी है जो अब वापस नहीं आएगी। केआरके ने इस दौरान अपनी तुलना सुशांत सिंह राजपूत से करते हुए कहा है कि अगर वो मर जाते हैं तो वही लोग जिम्मेदार होंगे जो सुशांत की मौत के जिम्मेदार थे। पूरी खबर पढ़ें